《乌蒙马》
清代·宫尔劝

滇马推乌蒙，以缺耳为记。牧养草海中，往往有上驷。

昔者我从草，持筹东乌行。选骏得紫骝，矫健神彩生。

骑之历岩壑，所向无陂平。两载共锋镝，真堪托死生。

逸足固难别，天机遗琐屑。追风𥬞浮云，未必无蹄齧。

区区辨骊黄，转多困盐辙。世无九方皋，骐骥空呜咽。

作者简介：（1688—1765）清山东高密人，字九叙，晚号怡云。康熙五十二年举人。自恩乐知县累擢至布政使，始终服官云南。所至兴利除弊，平反冤狱。恩乐旧属土司，尔劝为第一任流官，所草钱粮，较原额减少十之五六，受地方人士称赞。晚年侨寓嘉兴。有《南溟集》。